PMIndiaData/PMIndiaSum huggingface dataset:
وزیراعظم نے جے پور میں پتیریکا گیٹ کا افتتاح کیا; سمواد اپنیشد اوراکشرکتابوں کا اجرا کیا

نئی دہلی، 08 ستمبر 2020 وزیراعظم نے ویڈیو کانفرنس کے ذریعہ آج جے پور میں پتریکا گیٹ کا افتتاح کیا۔وزیراعظم نے پتریکا گروپ کے صدرنشین جناب گلاب کوٹھاری کی تحریرکردہ سمواد اپنیشداور اکشر نامی کتابوںکا بھی اجرا کیا۔ اس موقع پر اظہار خیال کرتے ہوئے وزیر اعظم نے کہا کہ یہ گیٹ راجستھان کی ثقافت کی عکاسی کرتا ہے اوراسے ایک اہم اندرون ملک اور بین الاقوامی سیاحت کی توجہ کا مرکز بننا چاہئے۔ دونوں کتابوں کے حوالے سے وزیر اعظم نے کہا کہ وہ ہندوستانی ثقافت کی عکاسی کرتی ہیں اور یہ کہ مصنف معاشرے کو تعلیم فراہم کرنے میں بہت بڑا رول ادا کرتے ہیں۔ وزیر اعظم نے یاددلایا کہ ہر ایک اس سینئر مجاہدآزادی نے اپنی تحریروں کے ذریعہ عوام کی رہنمائی کی ہے جو مصنف رہا۔انہوں نے ہندوستانی ثقافت ، ہندوستانی تہذیب اور اقدار کوتحفظ فراہم کرنے میں پتریکا گروپ کی کوششوںکو سراہا ۔ وزیراعظم نے صحافت میں پتریکا گروپ کے بانی جناب کرپورچندرا کولیش کی خدمات اور معاشرے میں ویدوں کی معلومات کو پھیلانے کی ان کی کوششوں کی ستائش کی ۔ شری کولیش کی زندگی اور دور کا حوالہ دیتے ہوئے وزیراعظم نے کہا کہ ہر صحافی کومثبت سوچ کے ساتھ کام کرنا چاہئے۔انہوں نے کہا کہ درحقیقت ہر فرد کو ہی مثبت سوچ کے ساتھ کام کرنا چاہئے تاکہ وہ معاشرے کے لئے کچھ بامقصد کام کرسکے۔ دونوں کتابوں کے حوالے سے وزیر اعظم نے کہا کہ ویدوںمیں جو خیالات پنہاں ہیں وہ ہمہ وقت کارآمدہیں اور پوری انسانیت کے لئے وضع کئے گئے ہیں۔ انہوں نے امیدظاہر کی کہ اپنیشد سمواد اور اکشر یاترا کتابوںکو بڑے پیمانے پر پڑھا جائے گا۔ وزیراعظم نے اس ضرورت پر زور دیا کہ ہماری نئی نسل کوسنجیدہ تعلیم سے دور جانے کی ضرورت نہیں ۔انہوں نے ویدا اور اپنیشد کو نہ صرف روحانی معلومات کا بلکہ سائنسی معلومات کا بھی منبع قرار دیا۔وزیراعظم نے غریبوںکو ٹوائیلیٹ فراہم کرنے اور انہیں بہت سی بیماریوں سے محفوظ رکھنے کے لئے سووچھ بھارت ابھیان کی ضرورت کو اجاگر کیا۔ انہوں نے اجولا اسکیم کی اہمیت کے بارے میں خیال ظاہر کرتے ہوئے کہا کہ اس کا مقصد دھوئیں سے ماؤں اور بہنوںکومحفوظ رکھنا ہے۔ جل جیون مشن کے بارے میں اظہار خیال کرتے ہوئے انہوں نے کہا کہ اس کا مقصد ہر گھر میں پانی فراہم کرانا ہے۔ عوام الناس کے لئے اچھی خدمت فراہم کرنے اور کرونا کے بارے میں بیداری پھیلانے میں ہندوستانی ذرائع ابلاغ کی کوششوںکی ستائش کرتے ہوئے وزیر اعظم نے کہا کہ وہ زمینی سطح پر سرکار کے عوامل کی معلومات فعال طور پرفراہم کرارہا ہے اور ان میں تسلسل بھی پیدا ہورہا ہے۔وزیراعظم نے مسرت ظاہر کی کہ ذرائع ابلاغ ’’ آتم نربھر بھارت ‘‘ مہم کو مقبول بنارہا ہے جو کہ ’’ ووکل فار دی لوکل ‘‘ پرزور دیتا ہے۔انہوں نے زور دے کر کہا کہ اس نظریہ کو مزیدتوسیع دینےکی ضرورت ہے ۔ انہوں نے اعادہ کیا کہ ہندوستانی کی مقامی مصنوعات عالمی پیمانے پر مقبول ہورہی ہیں لیکن ہندوستان کی آواز کو بھی اور زیادہ عالمی بننا چاہئے ۔ انہوں نے واضح کیا کہ اب دنیا ہندوستان کو اور زیادہ توجہ سے سنتی ہے ۔اس صورتحال میں ہندوستانی ذرائع ابلاغ کو بھی عالمی بننا چاہئے ۔ہندوستانی اداروں کو بھی بین الاقوامی معیار کے مختلف ادبی اعزازات دینے چاہئیں۔ وزیر اعظم نے جناب کرپور چندر کولیش کے اعزاز میں بین الاقوامی صحافتی اعزاز شروع کرنے کے لئے پتریکا گروپ کو مبارکباددی۔
پیٹرولیم اور قدرتی گیس کے شعبے میں   کاروبار کو   آسان   بنانے کو  تقویت دینا

کابینہ پیٹرولیم اور قدرتی گیس کے وزیر اور مالیات کے وزیر کو بین الاقوامی مقابلہ جاتی بوریوں (آئی سی بی) کے بعد ایچ ای ایل پی /او اے ایل پی کے تحت کامیاب بولی لگانے والوں کو بلاکس/ٹھیکے والے علاقے دینے کو منظوری دینے کے لئے اختیارات سونپنے کو منظوری دی نئی دہلی، 11 اپریل 2018/کاروبار کرنے کو آسان بنانے کے حکومت کے اقدام کے مطابق وزیراعظم جناب نریندر مودی کی سربراہی میں مرکزی کابینہ نے پیٹرولیم اور قدرتی گیس کے وزیر مالیات کے وزیر کو سکریٹریوں کی بااختیار کمیٹی کی سفارشات کی بنیاد پر بین الاقوامی مقابلہ جاتی بولی (آئی سی بی) کے بعد ہائیڈرو کاربن ایکسپلوریشن اور لائسنسنگ پالیسی (ایچ ای ایل ٹی) کے تحت کامیاب بولی لگانے والوں کو بلاگس /کانٹریکٹ علاقے دینے کے لئے اختیار دینے کو منظوری دے دی۔ ایچ ای ایل پی کے تحت بلاکس ایک سال میں دو مرتبہ دیئے جائیں گے۔ اس لئے اختیار سونپنے سے بلاگس دینے کے بارے میں فیصلہ دینے کے عمل میں تیز ی آئے گی اور کاروبار کرنے کو آسان بنانے کی پہل کو تقویت ملے گی۔ اثر: این ای ایل پی پالیسی کے تحت سکریٹریوں کی بااختیار کمیٹی (ای سی ایس )بولی کا تخمینہ ضابطہ (بی ای سی) پر غور کرتا ہے جہاں کہیں بھی ضروری ہو بولی لگانے والوں کے ساتھ مذاکرات کرتا ہے اور بلاگ دینے کے بارے میں سی سی ای اے کو سفارش کرتا ہے ۔ سی سی اے بلاگس دینے کی منظوری دیتا ہے ۔ کابینہ میں صلا ح و مشورہ سمیت تمام عمل کافی لمبا ہوتا ہے اوراس میں کافی وقت لگتا ہے۔ حکومت کی کاروبار کو آسان بنانے کی پہل کے ساتھ تا ل میل قائم کرنے کے لئے یہ ضروری ہے کہ بلاگس / ٹھیگے دینے کی وقت کی مدت میں کمی لائی جائے۔ نئی ہائیڈرو کاربن ایکسپلوریشن اور لائسنسنگ پالیسی کے تحت مقابلہ جاتی بولی جاری رہے گی اور سال میں دو مرتبہ بلاگس دیئے جائیں گے۔ پس منظر: حکومت ہند نے 2016 میں ہائیڈرو کاربن ایکسپولریشن اور لائسنسنگ پالیسی کے نام سے کھوج اور پیداوار (ای این پی) سیکٹر کے لئے ایک نئی پالیسی نظام قائم کیا جو اس سے پہلے کہ پالیسی نظام سے ہٹ کر مثالی نظام ہے۔ نئی پالیسی نظام کی اہم خصوصیتوں میں ریونیو شیئر کرنے کا سمجھوتہ کھوج کے لئے لائسنس اور روایتی کے ساتھ ساتھ غیر روایتی ہائیڈرو کاربن وسائل کاروبار مارکیٹنگ اور قیمت طے کرنے کی آزادی شامل ہیں۔ ایچ ای ایچ پی کے تحت کھلے ایکڑ لائسنسنگ پالیسی اہم نیا نطام ہے جس میں سرمایہ کار اپنی دلچسپی کے بلاک نکال سکتا ہے اور پورے سال دلچسپی لے سکتا ہے اور جن علاقوں کے لئے دلچسپی ظاہر کرنے کو کہا گیا ہے وہاں پر ہر چھ مہینے میں بولی لگائی جائے گی۔ حکومت کو او اے ایل پی کے پہلے دلچسپی دکھانے کے سلسلہ میں زبردست ردعمل حاصل ہوا جو 1 جولائی 2017 کو شروع ہوا تھا اور 15 نومبر 2015 کو بند ہوگیا۔ بولی کے پہلے دور میں 11 ریاستوں میں پھیلے 59282 مربع کلو میٹر علاقے والے 55 بلاگس میں بولی کی پیش کش کی گئی بولی کا عمل ایک محفوظ اور وقف کرنے والے ای بولی والے پورٹل کے ذریعہ کیا جاتا ہے۔ ۔۔۔۔۔۔۔۔۔۔۔ م ن۔ ح ا ۔ ج۔
وزیراعظم جمہوریہ کوریا کی خاتون اول سے ملاقات کی

نئیدہلی06نومبر۔وزیر اعظم جناب نریندر مودی نے جمہوریہ کوریا کی خاتون اول محترمہ کم جنگ سوک سے ملاقات کی ہے۔ خاتون اول کم وزیر اعظم مودی کی دعوت پر ہندوستان تشریف لائی ہیں ۔موصوفہ اترپردیش کی ریاستی حکومت کے ذریعہ منعقد کی جانے والی تقریب ’دیپوتسو‘ اور کوئین سوری رتنا (ہیو ہوآنگ اوکے ) کے نیو میموریل واقع ایودھیا میں 6 نومبر 2018 کو گراؤنڈ بریکنگ تقریب میں مہمان خصوصی ہوں گی۔ ایودھیا اورکوریا میں اساطیری حیثیت کی حامل ایودھیا کی شہزادی سوری رتنا کے توسط سے گہرا تاریخی تعلق ہے ۔ شہزادی نے 48 سی ای میں کوریا کا سفر کیا تھا اور وہاں کے فرمانروا شاہ سرو سے شادی کی تھی۔ اپنی ملاقات کے دوران وزیر اعظم اور خاتون اول نے بھارت اورکوریا کے مابین گہرے تہذیبی اور روحانی روابط کا تذکرہ کیا اور عوام سے عوام کے مابین تبادلوں کو فروغ دینے کے سلسلے میں تبادلہ خیالات کئے ۔ وزیر اعظم نے جولائی 2018 کے دوران صدر مون جے کے کامیاب بھارت دورے کا بھی ذکر کیا ،جس نے بھارت – جمہوریہ کوریا کی خصوصی کلیدی شراکتدار ی کو ازسرنو مہمیز کیا ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
عالمی تیل اور گیس سیکٹر کے چیف ا یگزیکٹو افسران اور ماہرین کے ساتھ وزیراعظم کا تبادلہ ٔخیال

وزیراعظم جناب نریندر مودی نے دنیاکے تیل اور گیس سیکٹر کے چیف ایگزیکٹو افسران اور ماہرین کے ساتھ ویڈیو کانفرنسنگ کے توسط سے بات چیت کی۔ وزیراعظم نے پچھلے سات برسوں کے دوران تیل اور گیس سیکٹر میں بہتری لانے کی کوششوں کے بارے میں تفصیلی تبادلہ خیال کیا، جس میں تیل ا ور گیس کی تلاش اور لائسنس پالیسی ، گیس مارکیٹنگ ، کوئلے کی کانوں سے ملنے و الی قدرتی گیس ، کوئلے کو گیس میں تبدیل کرنے اور حال میں انڈین گیس ایکسچینج میں کی گئی ا صلاحات شامل ہیں۔ انہوں نے کہا کہ‘ بھارت کو تیل اور گیس سیکٹر میں خود کفیل بنانے کے لئے ’ اس طرح کی اصلاحات جاری رہیں گی۔ تیل سیکٹر کے موضوع پر اظہارخیال کرتے ہوئے وزیر اعظم نے کہا کہ ‘ریوینیو’ بڑھانے کے بجائے ‘ پروڈکشن’ بڑھانے پر توجہ دی جارہی ہے۔ انہو ں نے اس بات کا بھی ذکر کیا ہے کہ خام تیل کو ذخیرہ کرنے کی سہولت بڑھانے کی بھی ضرورت ہے۔ انہوں نے آگے کہاکہ ملک میں قدرتی گیس کی مانگ تیزی سے بڑھ رہی ہے ۔ انہوں نے موجودہ گیس انفراسٹرکچر اور اس کے امکانات کا بھی ذکر کیا، جس میں پائپ لائن، شہری گیس کی تقسیم اور ایل این جی کو دوبارہ گیس میں تبدیل کرنے والے ٹرمنل جیسے موضوعات شامل تھے۔ وزیراعظم نے ذکر کیا کہ 2016 سے ایسی میٹنگوں میں جو تجاویز پیش کی جاتی رہی ہیں وہ تیل اور گیس سیکٹر کے سامنے آنے والے چیلنجوں کو سمجھنے میں کافی مدد گاررہی ہیں۔ انہوں نے کہا کہ بھارت کشادگی، امید پروری او رمواقع کی سرزمین ہے، اور یہاں نئے خیالات، امکانات اور اختراعات کی فراوانی ہے۔ انہوں نے چیف ایگزیکٹو افسران اور ماہرین کو دعوت دی کہ وہ بھارت میں تیل اور گیس کی تلاش اوراس سیکٹر کے فروغ کے لئے بھارت کے ساتھ شراکت داری کریں۔ اس تبادلہ خیال میں دنیا بھر سے صنعتی حلقے کی سرکردہ شخصیات نے حصہ لیا، ان میں روز نیفٹ کے صدر اور سی ای او ڈاکٹر ای گورسیچن، سعودی ارامکو کے چیئرمین او ر سی ای او جناب امین ناصر، برٹش پٹرولیم کے سی ای او جناب برنارڈ لونی، آئی ایچ ایس مارکیٹ کے نائب چیئرمین ڈاکٹر ڈینیل ایئرگن،سلوم برجر لمیٹڈ کے سی ای او جناب اولیویئر لی پیوش، ریلائنس انڈسٹریز لمیٹڈ کے چیئرمین اور منیجنگ ڈائریکٹر جناب مکیش انبانی، ودانتا لمیٹڈ کے چیئرمین جناب انل اگروال اور دیگر شامل تھے۔ سبھی چیف ایگزیکٹو افسران اور ماہرین نے توانائی تک رسائی ، سستی توانائی اور توانائی کے تحفظ میں بہتری کے لئے حکومت کے ذریعہ اٹھائے گئے اقدامات کی تعریف کی ۔ انہوں نے وزیراعظم کی قیادت کی تعریف کی کہ ان کے ذریعہ ویژنری اور حوصلہ مندانہ مقصد کے ذریعہ بھارت میں صاف ستھری توانائی کی طرف قدم بڑھائیں۔ صنعتی حلقے کی سرکردہ شخصیات نے کہاکہ بھارت صاف ستھری توانائی ٹکنالوجی کو تیزی سے اپنا رہا ہے اور وہ عالمی توانائی سپلائی چین کو شکل دینے میں اہم رول اد ا کرسکتا ہے۔ ان سبھی نے کہا کہ توانائی میں تبدیلی کو پائیدار اور مساوات پر مبنی بنانے کو یقینی کیا جانا چاہئے۔ انہوں نے صاف ستھری ترقی اور پائیداریت کو مزید فروغ دینے کے لئے اپنی تجاویز اور خیالات بھی پیش کئے۔
وزیر اعظم نے گاندھی نگر، گجرات میں پنڈت دین دیال پیٹرولیم یونیورسٹی کی 8ویں کانووکیشن تقریب میں حصہ لیا

نئی دہلی، 21 نومبر 2020: وزیر اعظم جناب نریندر مودی نے گاندھی نگر، گجرات میں پنڈت دین دیال پیٹرولیم یونیورسٹی کے 8ویں کانووکیشن میں شرکت کی۔ انہوں نے ’مونو کرسٹیلائن سولر فوٹو وولٹیک پینل کے 45 میگا واٹ پیداواری پلانٹ‘ اور ’سینٹر آف ایکسلینس آن واٹر ٹکنالوجی‘ کا سنگ بنیاد رکھا۔ انہوں نے یونیورسٹی میں ’اننوویشن اینڈ انکیوبیشن سینٹر – ٹکنالوجی بزنس انکیوبیشن‘، ’ٹرانسلیشنل ریسرچ سینٹر‘ اور ’اسپورٹس کامپلیکس‘ کا بھی افتتاح کیا۔ طلبا سے خطاب کرتے ہوئے، وزیر اعظم نے کہا کہ ایک ایسے وقت میں جبکہ دنیا ایک بڑے بحران کا سامنا کر رہی ہے، گریجویٹ بننا آسان کام نہیں ہے، تاہم آپ کی صلاحیتیں ان چنوتیوں سے بڑی ہیں۔ انہوں نے مزید کہا کہ طلبا ایک ایسے وقت میں صنعتی شعبے میں داخل ہو رہے ہیں جبکہ وبائی مرض کی وجہ سے دنیا بھر میں توانائی کے شعبے میں بڑی تبدیلیاں رونما ہورہی ہیں۔ وزیر اعظم نے کہا کہ اس طریقے سے، آج بھارت میں توانائی کے شعبے میں نمو، صنعت کاری اور روزگار کے بے پناہ مضمرات پنہاں ہیں۔ انہوں نے اعلان کیا کہ آج ملک کاربن فوٹ پرنٹ میں 30 سے 35 فیصد کی تخفیف کے مقصد سے آگے بڑھ رہا ہے اور اس دہائی میں ہماری توانائی ضرورتوں کے تحت قدرتی گیس کی حصہ داری میں 4 گنا اضافہ کے لئے کوششیں کی جا رہی ہیں۔ وزیر اعظم نے مطلع کیا کہ آئندہ پانچ برسوں میں تیل صاف کرنے کی صلاحیت میں دوگنا اضافہ کرنے کے لئے کام جاری ہے، توانائی سلامتی سے متعلق اسٹارٹ اپ ایکونظام کو مضبوط بنایا جا رہا ہے اور اس سلسلے میں طلبا و پیشہ واران کے لئے فنڈ کا انتظام کیا جا چکا ہے۔ وزیر اعظم نے طلبا سے زندگی کے لئے نصب العین طے کرنے کے لئے کہا۔ انہوں نے زور دیتے ہوئے کہا کہ ایسا نہیں ہے کہ کامیاب لوگوں کی زندگیوں میں پریشانیاں نہیں ہوتیں۔ لیکن وہ شخص جو چنوتیوں کو قبول کرتا ہے، ان کا سامنا کرتا ہے، انہیں شکست دیتا ہے، پریشانیوں کو حل کرتا ہے، دراصل وہی کامیاب ہوتا ہے۔ انہوں نے مزید کہا کہ جو لوگ چنوتیوں کا مقابلہ کرتے ہیں، بالآخر انہیں کی جیت ہوتی ہے۔ انہوں نے کہا کہ 47۔1922 کے دور میں نوجوانوں نے اپنی زندگیاں آزادی کے حصول کے لئے قربان کر دی تھیں۔ انہوں نے طلبا سے ملک کے لئے جینے، آتم نربھر بھارت تحریک میں شامل ہونے اور احساس ذمہ داری پیدا کرنے کی اپیل کی۔ وزیر اعظم نے کہا کہ کامیابی کا بیج احساس ذمہ داری میں پایا جاتا ہے اور یہی احساس ذمہ داری زندگی کا مقصد ہونا چاہئے۔ انہوں نے کہا کہ وہی لوگ زندگی میں کامیاب ہوتے ہیں جن کی زندگیوں میں احساسِ ذمہ داری پائی جاتی ہے۔ وہ لوگ جو بوجھ کے احساس کے ساتھ زندگی جیتے ہیں، وہ ناکامیاب ہوتے ہیں۔ انہوں نے مزید کہا کہ احساسِ ذمہ داری ایک شخص کی زندگی میں موقع کا فائدہ اٹھانے کا احساس بھی پیدا کرتی ہے۔ انہوں نے کہا کہ بھارت متعدد شعبوں میں پیش رفت کر رہا ہے اور گریجویٹ حضرات کو عہدبستگی کے ساتھ آگے بڑھنا چاہئے۔ انہوں نے فطرت اور ماحولیات کے تحفظ پر بھی زور دیا۔ وزیر اعظم نے موجودہ پیڑھی، 21ویں صدی کے نوجوانوں سے، واضح فکر کے ساتھ آگے بڑھنے کی اپیل کی۔ صاف ذہن اور صاف دل کا مطلب ہے نیک نیت۔ انہوں نے کہا کہ 21ویں صدی میں بھارت سے دنیا کی بہت سی امیدیں اور توقعات وابستہ ہیں ،اور بھارت کی امیدیں اور توقعات طلبا اور پیشہ واران سے وابستہ ہیں۔
بھارت –ازبیکستان ورچوئل سربراہ اجلاس میں  وزیراعظم کاافتتاحی خطاب

عالیجناب ، نمسکار! سب سے پہلے تومیں 14دسمبرکو آپ کی مدت کار کے 5ویں سال میں داخل ہونے کے لئے مبارکباد اورنیک خواہشات پیش کرناچاہتاہوں ۔ میں اس سال ازبیکستان کے دورے کے لئے پرجوش تھا۔ کووڈ -19وباء کی وجہ سے میرا دورہ تونہیں ہوپایا ، لیکن مجھے خوشی ہے کہ ‘‘work from anywhere’’کے اس دورمیں ہم آج ورچوئل طریقے سے مل رہے ہیں ۔ عالیجناب ، بھارت اورازبیکستان دوخوشحال تہذیبیں ہیں ۔ ہمارے قدیم زمانے سے ہی مستقل آپسی تعلقات رہے ہیں ۔ ہمارے علاقے کی چنوتیوں اورمواقع کے بارے میں ہماری سمجھ اوراپروچ میں بہت مماثلت ہے اور اس لئے ہمارےتعلقات ہمیشہ سے بہت مضبوط رہے ہیں ۔ 2018اور2019میں آپ کے بھارت دوروں کے دوران ہمیں کئی معاملوں پر تبادلہ خیال کرنے کا موقع ملا ، جس سے ہمارے تعلقات میں ایک نئی رفتاردیکھنے کوملی ۔ عالیجناب ، شورش پسندی ، شدت پسندی اورعلیحدگی پسندی کے بارے میں ہماری ایک جیسی فکرمندیاں ہیں ۔ ہم دونوں ہی دہشت گردی کے خلاف مضبوطی سے ایک ساتھ کھڑے ہیں ۔ علاقائی تحفظ کے معاملوں پربھی ہمارانظریہ ایک جیسا ہے ۔ ہم متفق ہیں کہ افغانستان میں امن کی بحالی کے لئے ایک ایسا عمل ضروری ہے جو خود افغانستان کی قیادت اور کنٹرول میں ہو۔ گذشتہ دودہائیوں کی حصولیابیوں کومحفوظ رکھنا بھی ضروری ہے ۔ بھارت اور ازبیکستان نے مل کرانڈیا۔ سینٹرل ایشیا ڈائیلاگ کی شروعات کی تھی ۔ اس کی شروعات پچھلے سال سمرقندسے ہوئی تھی ۔پچھلے کچھ برسوں میں ہمار ی اقتصادی شراکت داری بھی مضبوط ہوئی ہے ۔ ہم ازبیکستان کے ساتھ اپنی ڈیولپمنٹ پارٹنرشپ کوبھی اورمستحکم بناناچاہتے ہیں ۔ مجھےیہ جان کرخوشی ہے کہ بھارتیہ لائن آف کریڈٹ کے تحت کئی پروجیکٹوں پرغورکیاجارہاہے ۔ آپ کی ترقیاتی ترجیحات کے مطابق ہم بھارت کی expertise اورتجربہ ساجھاکرنے کے لئے تیارہیں ۔ انفراسٹرکچر، آئی ٹی ، تعلیم ، صحت ، ٹریننگ اورصلاحیت سازی جیسے شعبوں میں بھارت میں کافی صلاحیت ہے جو ازبیکستان کے کام آسکتی ہے ۔ ہمارے درمیان زراعت سے متعلق جوائنٹ ورکنگ گروپ کا قیام ایک اہم اورمثبت قدم ہے ۔ اس سے ہم اپنے زرعی کاروبارکو بڑھانے کے مواقع کھوج سکتے ہیں جس سے دونوں ملکوں کومدد ملے گی ۔ عالیجناب ، ہماری سیکوریٹی ساجھیداری دوطرفہ رشتوں کاایک مضبوط ستون بنتی جارہی ہے ۔ پچھلے سال ہماری مسلح افواج کا سب سے پہلامشترکہ فوجی مشق ہوا ۔ خلاء اورایٹمی توانائی کے شعبوں میں بھی ہماری مشترکہ کوششیں بڑھ رہی ہیں ۔ یہ بھی اطمینان کی بات ہے کہ کووڈ -19وباء کے اس مشکل دورمیں دونوں ملکوں نے ایک دوسرے کوبھرپورتعاون دیاہے ۔ خواہ دوائیوں کی سپلائی کے لئے ہو یاایک دوسرے کے شہریوں کو محفوظ طورپرگھرلوٹانے کے لئے ۔ ہماری ریاستوں کے درمیان بھی تعاون بڑھ رہاہے ۔ گجرات اور اندیجوں کی کامیاب ساجھیداری کے ماڈل پراب ہریانہ اورفرگانہ کے درمیان تعاون کاخاکہ بن رہاہے ۔ عالیجناب ، آپ کی قیادت میں ازبیکستان میں اہم تبدیلی آرہی ہے اوربھارت میں بھی ہم اصلاحات کے راستے پرگامزن ہیں ۔ اس سے کووڈکے بعد دورمیں ہمارے درمیان باہمی تعاون کے امکانات مزید بڑھیں گے ۔ مجھے یقین ہے کہ آج کی ہماری اس چرچاسے ان کوششوں کو نئی سمت اورتوانائی ملے گی ۔ عالیجناب ، میں اب آپ کوآپ کے افتتاحی خطاب کے لئے مدعوکرتاہوں ۔
مرکزی کابینہ سکریٹری نے ہوائی کثافت کی صورتحال کا جائزہ لیا

نئی دہلی 06 نومبر۔مرکزی کابینہ سکریٹری نے آج اتوار کے بعد سے لے کر اب تک کی مدت میں قومی خطہ راجدھانی دلی میں ہوائی کثافت کی روک تھام کے انتظامات کی پیش رفت کا جائزہ لیا۔ یہ بات مشاہدے میں آئی کہ پنجاب اور ہریانہ میں اب بھی فصلوں کے باقیات جلانے کا عمل جاری ہے اور اس سلسلے میں مزیدارتکازی توجہ درکار ہے ۔ ان ریاستوں کو اب یہ ہدایت جاری کی گئی ہے کہ اب وہ اپنے یہاں کھیتوںکی نگرانی کے لئے زیادہ سے زیادہ تعداد میں نگرانی ٹیمیں تعینات کریں تاکہ قواعد کی خلاف ورزی کرنے والوں پر معقول جرمانے عائد کئے جاسکیں۔ راجدھانی میں جہاںمختلف ایجنسیاںاس کام میں تال میل بناکر اپنا تعاون دے رہی ہیں ، صورتحال پر تبادلہ خیالات کے گئے۔اور یہ محسوں کیا گیا کہ صورتحال پر قابو پانے کے لئے مزیدکوششوںکی ضرو رت ہے۔ ریاستوں کو ہدایت جاری کی گئی ہے کہ وہ اس امر کو یقینی بنائیں کہ وہ مستقبل میں کسی طرح کی نیرنگی حالات کاسامنا کرنے کے لئے مستعد رہیں ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم  کا ہندوستان ٹائمز لیڈر شپ سمّٹ سے خطاب

نئی دہلی 06 دسمبر۔وزیراعظم جناب نریندر مودی نے آج نئی دلی میں 17ویں ہندوستان ٹائمز لیڈر شپ سمٹ سے افتتاحی خطاب کیا ۔ وزیر اعظم نے کہا کہ کسی بھی معاشرے کے لئے ، کسی بھی ملک کی ترقی کے لئے بات چیت ضروری ہے ۔ انہوں نے مزید کہا کہ بات چیت ایک بہتر مستقبل کی بنیاد رکھتی ہے۔وزیراعظم نے زور دے کر کہا کہ حکومت ’’سب کا ساتھ سب کا وکاس سب کا وشواس ‘‘کے منتر کے ساتھ موجودہ چیلنجوںاور مسائل پر کام کررہی ہے ۔ حکومت کے متعددفیصلوںکا ذکرکرتے ہوئے وزیر اعظم نے کہاکہ آرٹیکل370 کو منسوخ کرنے سے جموںوکشمیر اور لداخ کے عوام کوامید کی ایک نئی کرن ملی ۔ مسلم خواتین اب تین طلاق کی پریکٹس سے آزادہیں،غیر قانونی کالونیوں سے متعلق فیصلے سے 40 لاکھ لوگوں کو فائدہ پہنچا ہے ۔وزیراعظم نے کہا کہ اس طرح کے کئی فیصلے ایک بہتر کل کے لئے ایک نئے ہندوستان کے لئے کئے گئے تھے۔ وزیر اعظم نے کہا کہ حکومت اب ان اضلاع پرتوجہ دے رہی ہے جو صحت ،صفائی ستھرائی اور بنیادی ڈھانچے کے بہت سے اشاریو ں میں پیچھے رہ گئے تھے ۔انہوں نے کہا کہ 112 اضلاع کی توقعاتی اضلاع کی حیثیت سے ترقی دی جارہی ہے ، جس میں ترقی اور اچھی حکمرانی کے ہر ایک پیرامیٹر پر توجہ مرکوز کی جارہی ہے۔ انہوں نے مزیدکہا کہ حکومت ان اضلاع میں نقص تغذیہ ، بینکنگ سہولیات تک رسائی ، انشورنس ، بجلی وغیرہ میں مختلف معیارات کے اعتبارسے ریئل ٹائم نگرانی کررہی ہے ۔وزیر اعظم نے مزید کہا کہ ان 112 اضلاع کا بہتر مستقبل ملک کے بہتر مستقبل کو یقینی بنائے گا۔ انہوں نے جل جیون مشن کا تذکرہ کیا اور کہا کہ حکومت پائپ والی واٹر سپلائی سے 15 کروڑگھرانوں کو جوڑرہی ہے۔وزیراعظم نے کہا کہ حکومت ہندوستان کو 5 ٹریلین ڈالر کی معیشت بنانے کے تئیں عہد بستہ ہے اور اس ہدف کے حصول کے لئے وہ ایک سہولت کا ر اور پروموٹر کی حیثیت سے کام کررہی ہے۔ وزیراعظم نے کہا کہ متعدددمعاشی اصلاحات جیسے کہ تاریخی بینک انضمام ، مزدوری قوانین کی تشکیل ، بینکوں کے ری کیپٹلائزیشن اور کارپوریٹ ٹیکس میں تخفیف جیسے کام انجا م دئے گئے ہیں۔ انہوں نے اس بات کا تذکرہ کیا کہ ہندوستان تجارت میں آسانی پیدا کرنے کی درجہ بندی میں کارکردگی کا بہترین مظاہرہ کرنے والوں میں شامل ہے۔ انہو ں نے کہا کہ ہندوستان پچھلے پانچ سالوںمیں 69 ویں درجہ بندی میں بہتری کی ہے ۔وزیراعظم نے خاص طورپرتعطل کا شکار رہائشی پروجیکٹوں کی فنڈنگ کے لئے تیار کئے گئے 25 ہزار کروڑروپے کے خصوصی فنڈ کا تذکرہ کیا۔ انہوں نے کہا کہ حکومت 100 لاکھ کروڑ کی لاگت والے بنیادی ڈھانچے کے پروجیکٹ بھی شروع کرنے جارہی ہے ۔ وزیراعظم نے کہا کہ ہندوستان سفر اور سیاحت کے مسابقتی اشاریہ میں 34ویں مقام پر ہے ۔ انہوں نے کہا کہ سیاحتی سرگرمیوں میں اضافے کے نتیجے میں ملازمت کے مواقع خصوصی طور پر غریبوں کے لئے پیدا ہوئے ہیں۔ انہوں نے انسانی وسائل کو تبدیل کرنے کے لئے اٹھائے جانے والے مختلف اقدامات کا بھی تذکرہ کیا۔انہوں نے کہا کہ حکومت نتائج پر مبنی ، نتائج رخی نقطہ نظر کے ساتھ کام کررہی ہے اور کام کی بروقت ڈلیوری پر توجہ دے رہی ہے ۔وزیر اعظم نے کہا کہ حکومت کا روڈ میپ ہے ’’ درست نیت ، بہترین ٹکنالوجی اور 130 کروڑہندوستانیوں کے بہتر مستقبل کے لئے موثر عمل درآمد ‘‘ ۰۰۰۰۰۰۰۰۰۰۰۰۰۰۰۰۰۰۰۰۰
کابینہ نے حکومت ہند  سے میسرس نیو اسپیس انڈیا لمیٹیڈ (این ایس آئی ایل) کو    10 اِن -آربِٹ کمیونکیشن سیٹلائٹس کی منتقلی کی منظوری دی

وزیراعظم نریندر مودی کی سربراہی میں مرکزی کابینہ کی میٹنگ میں 10 اِن -آربِٹ کمیونکیشن سیٹلائٹس کی حکومت ہند سے میسرس نیو اسپیس انڈیا لمیٹیڈ ( این ایس آئی ایل) کو منتقلی کی منظوری دے دی ہے، جو کہ حکومت ہند کی مکمل ملکیت والا اور محکمہ خلاء کے زیر انتظام پبلک سیکٹر ادارہ ہے۔ مرکزی کابینہ نے این ایس آئی ایل کے مصدقہ شیئر کیپٹل کو ایک ہزار کروڑ روپے سے بڑھا کر 7500 کروڑ کرنے کی بھی منظوری دی ہے۔ این ایس آئی ایل کو ان اثاثوں کی منتقلی سے کمپنی کو مطلوبہ مالی خود مختاری ملے گی، جس سے وہ زیادہ سرمائے والے پروگراموں اور پروجیکٹوں پر عمل کر سکے گی اور اس طرح معیشت کے دوسرے سیکٹروں میں روزگار کے زیادہ مواقع اور ٹیکنالوجی کا فروغ ہو سکے گا۔اس منظوری سے خلاء کے شعبے میں اندرون ملک سرگرمیوں میں تیزی آئے گی اور خلاء کی عالمی منڈی میں ہندوستان کا حصہ بڑھے گا۔ خلاء کے شعبے میں اصلاحات کے تحت این ایس آئی ایل کو ایک مکمل سیٹلائٹ آپریٹر کے طورپر تمام تجارتی خلائی سرگرمیاں اور کارروائیاں انجام دینی ہوں گی۔ این ایس آئی ایل ایک سنگل ونڈو آپریٹر کی حیثیت سے کام کرتے ہوئے خلاء کے شعبے میں کام کرنے میں آسانی کا بھی ذریعہ بنے گا۔ این ایس آئی ایل بورڈ کو اب یہ اختیار حاصل ہوگا کہ وہ سیٹلائٹ کمیونکیشن سیکٹر میں مارکٹ کے اتار چڑھاؤ اور عالمی رجحانات کے مطابق ٹرانسپونڈروں کی قیمتوں کا تعین کر سکیں گے۔ این ایس آئی ایل کو اپنی اندرونی پالیسیوں اور رہنما خطوط کے مطابق گنجائش الاٹ کرنے کا بھی اختیار دیا گیا ہے۔
سپلائی چین لچیلے پن پر عالمی سربراہ کانفرنس سے وزیر اعظم کا خطاب

عزت مآب۔صدر بائیڈن سپلائی چین کے لچیلے پن کے اس اہم موضوع پر اس کانفرنس کی پہل کرنے کے لئے میں آپ کا شکریہ ادا کرتا ہوں۔آپ نے عہدہ سنبھالتے ہی کہا تھا :‘امریکہ از بیک’ اور اتنے کم وقت میں ہم سب ،یہ ہوتے ہوئے دیکھتے ہیں اور اس لئے میں کہوں گا :‘ویلکم بیک’۔ معززین ، عالمی وبا کے شروعاتی مہینوں میں ہم سبھی ملکوں میں ضروری دواؤں،صحت سے متعلق آلات اور ویکسین بنانے کیلئے خام مال کی کمی محسوس کی گئی ۔اب جب دنیا معاشی بحالی کی کوششوں میں مصروف ہے تو سیمی کنڈکٹرس اور دیگر اشیا ءکی سپلائی میں مشکلات ، صحت مند ترقی کے آگے آڑے آرہی ہیں۔دنیا میں کس نے سوچا تھا کہ کبھی شیپنگ کنٹینرس کی قلت ہوجائے گی ؟ معززین، ویکسین کی عالمی سپلائی سدھارنے کیلئے ہندوستان نے ویکسین کے درآمد میں تیزی بڑھائی ہے ۔ہم اپنے کوویڈ پارٹنرس کے ساتھ بھی انڈو ۔پیسفک علاقہ میں بہتر اور کفایتی کووڈ-19 ویکسین کی فراہمی کرنے کے لئے کام کررہے ہیں۔اگلے سال ہندوستان کی تیاری،دنیا کے لئے پانچ بلین کووڈویکسین ڈوز بنانے کی ہے۔اس کے لئے بھی بہت ضروری ہے کہ خام مال (را میٹریل) کی سپلائی میں کوئی اڑچن نہ آئے ۔ معززین، میرا یہ ماننا ہے کہ گلوبل سپلائی چینز کو بہتر بنانے کے لئے تین پہلو سب سے اہم ہیں:معتبر ذرائع ،شفافیت اور ٹائم فریم ۔یہ ضروری ہے کہ ہماری سپلائی معتبر ذرائع سے ہو۔یہ ہماری مشترک سیکیورٹی کے لئے بھی اہم ہے۔معتبر ذرائع بھی ایسے ہونے چاہئے جو فوری رد عمل کی ذہنیت سے متاثر نہ ہوں تاکہ سپلائی چین کو جیسے کو تیسا طریقۂ کار سے محفوظ رکھا جائے۔سپلائی چین کی معتبر یت کے لئے یہ بھی ضروری ہے کہ اس میں شفافیت ہو ۔شفافیت نہ ہونے کی وجہ سے ہی آج ہم دیکھ رہے ہیں کہ دنیا کی بہت ساری کمپنیوں کو چھوٹی چھوٹی چیزوں کی قلت کا سامنا کرنا پڑ رہا ہے۔ لازمی اشیا ءکی سپلائی اگر وقت پر نہ ہو،تو بڑا نقصان کرتی ہے۔یہ ہم نے کورونا کے اس دور میں فارما اور میڈیکل سپلائی میں واضح طور پر دیکھا اور محسوس کیا ہے ۔اس لئے ٹائم ۔فریم میں سپلائی کو یقینی بنانے کیلئے ہمیں ہماری سپلائی چینز کو ڈائیورسی فائی کرنا ہوگااور اس کے لئے ترقی پذیر ممالک میں متبادل مینوفیکچرنگ صلاحیت کو فروغ دینا ہوگا۔ ہندوستان نے فارما سیوٹکلس ،آئی ٹی اور دوسری اشیا ءکے معتبر ذرائع کے طور پر اپنی ساکھ بنائی ہے۔ہم تین ٹیکنالوجی سپلائی چینز میں بھی اپنا کردار نبھانے کیلئے تیار ہیں ۔میرا مشورہ ہے کہ ہم اپنی ٹیم کو ہدایت دیں کہ وہ مقررہ وقت کی حد میں ،ہماری مشترک جمہوری اقدار کی بنیاد پر آگے کا عملی منصوبہ بنانے کیلئے فوراً ملیں۔
وزیراعظم نے تمام اہل لوگوں سے کووڈ کی احتیاطی خوراک لینے کی اپیل کی

وزیر اعظم جناب نریندر مودی نے ان تمام لوگوں سے کووڈ کی احتیاطی خوراک لینے کی اپیل کی ہے، جو اس کے اہل ہیں۔ وزیر اعظم نے ان تمام لوگوں کی تعریف کی جنہوں نے آج ٹیکے لگوائے۔ ایک ٹویٹ میں، وزیر اعظم نے کہا ہے: "بھارت میں احتیاطی ڈوز لگانی شروع کر دی گئی ہے۔ ان تمام لوگوں کا شکریہ جنہوں نے آج ٹیکہ لگوایا ہے۔ میں ٹیکہ لگوانے کے اہل لوگوں سے درخواست کرتا ہوں کہ وہ ٹیکے لگوالیں۔ جیسا کہ ہم سب جانتے ہیں کووڈ-19 سے لڑنے میں ویکسینیشن سب سے مؤثر طریقہ ہے۔’’
وزیراعظم نے ماں چندرگھنٹا کے آگے سر عقیدت خم کیا

وزیراعظم جناب نریندر مودی نے ماں چندر گھنٹا سے دعا کی ہے کہ وہ اپنے تمام عقیدت مندوں کو منفی طاقتوں پر فتحیابی کی طاقت عطا کرے۔ ایک ٹوئیٹ میں وزیر اعظم نے کہا؛ ’’ماں چندر گھنٹا کے قدموں میں سر عقیدت خم ۔ دیوی چندر گھنٹا اپنے سبھی عقیدتمندوں کو منفی طاقت پر فتح کے لئے دعا دے۔ اس موقع پر ان کی عقیدت میں ایک ثنا…‘‘